తెలంగాణలో మహిళా తహసీల్దార్ దారుణహత్య WATCH LIVE TV
హైద‌రాబాద్ కేంద్రంగా మ‌రో బ్యాంకు కుంభ‌కోణం
దేశంలో వ‌రుసగా వెలుగుచూస్తున్న బ్యాంకు కుంభకోణాల్లో తాజాగా మరో కుంభకోణం చేరింది.. హైదరాబాద్‌కు చెందిన తొట్టెం ఇన్‌ఫ్రాస్ట్రక్చర్‌ లిమిటెడ్‌ అనే నిర్మాణ సంస్థ వివిధ బ్యాంకులకు సుమారు రూ.1394 కోట్ల మేర రుణాలకు ఎగవేసిందని అధికారులు తెలిపారు
TNN | Updated:
Mar 23, 2018, 03:39PM IST
తొట్టెంపూడిపై కేసు బుక్ చేసిన సీబీఐ
దేశంలో వ‌రుసగా వెలుగుచూస్తున్న బ్యాంకు కుంభకోణాల్లో తాజాగా మరో కుంభకోణం చేరింది.. హైదరాబాద్‌కు చెందిన తొట్టెం ఇన్‌ఫ్రాస్ట్రక్చర్‌ లిమిటెడ్‌ అనే నిర్మాణ సంస్థ వివిధ బ్యాంకులకు సుమారు రూ.1394 కోట్ల మేర రుణాలకు ఎగవేసిందని అధికారులు తెలిపారు. వివరాల్లోకి వెళ్తే.. తొట్టెంపూడి సలలిత్‌ ఛైర్మన్‌ అండ్‌ ఎండీగా వ్యవహరిస్తున్న తొట్టెం ఇన్ఫ్రా సంస్థ 1997లో హరియాణాలోని గుడ్‌గావ్‌లో ఏర్పాటయింది. ఈ సంస్థ యూనియన్‌ బ్యాంక్‌ ఆఫ్‌ ఇండియా లీడ్‌ బ్యాంక్‌గా ఉన్న ఎనిమిది బ్యాంకుల కన్సార్టియం నుంచి రుణాలు తీసుకుంది. ఆ తర్వాత ఇతర బ్యాంకుల్లో ఖాతాలు తెరిచి రుణాల ద్వారా పొందిన సొమ్మును మళ్లించారు. వేతనాలు, ఇతర ఖర్చులను భారీగా లెక్కలు చూపుతూ ఆ సొమ్మును సాహ్వా చేశారు. ఆ తర్వాత రుణాలు చెల్లించకుండా చేతులెత్తేశారు. ఈ సంస్థ రుణాలను 2012 జూన్‌ 30న మొండి బకాయిలుగా బ్యాంకుల కన్సార్టియం ప్రకటించింది. లావాదేవీలన్నీ కన్సార్టియంలో ఉన్న బ్యాంకుల్లో కాకుండా ఇతర బ్యాంకుల ద్వారా నిర్వహించినట్టు గుర్తించారు.
తాజాగా యూబీఐ ఇచ్చిన ఫిర్యాదుతో సీబీఐ రంగంలోకి దిగింది. తమను రూ.313 కోట్ల మేర మోసం చేశారని యూబీఐ అధికారులు ఇచ్చిన ఫిర్యాదుతో సీబీఐ కేసు నమోదు చేసింది. హైదరాబాద్‌లోని తొట్టెం సంస్థ కార్యాలయంతో పాటు డ్కెరెక్టర్లు సలలిత్‌, లలిత ఇళ్లల్లో సోదాలు నిర్వహించి కీలక పత్రాలను స్వాధీనం చేసుకున్నారు. తొట్టెంపూడి ప్ర‌మోట‌ర్ల‌పై సీబీఐ లుక్ అవుట్ నోటీసు జారీ చేసింది. దేశం విడిచిపెట్ట‌కుండా అడ్డుకునేందుకు, క‌ద‌లిక‌ల‌ను తెలుసుకునేందుకు ద‌ర్యాప్త సంస్థ ఇలా చేస్తోంది.